ISW-analytikere: Russland forbereder seg på storstilt militær konflikt med Nato
Hvis Ukraina skulle falle, vil risikoen for en storkrig øke, mener analytikere.  Den amerikanske tenketanken, Institute for the Study of War (ISW), mener det er mye som tyder på at Russland forbereder seg på en storstilt konvensjonell konflikt med Nato. – Det vil ikke skje umiddelbart, men sannsynligvis på kortere tid enn hva noen vestlige analytikere har antydet, skriver ISW i en fersk analyse som ble avsluttet onsdag denne uken. 

ISW kommer med jevnlige analyser om omfattende rapporter om utviklingen av krigen i Ukraina. Tidligere har de produsert rapporter om den syriske borgerkrigen, krigen i Afghanistan og Irak-krigen.  Forberedelser til en konflikt ISW skriver at «det russiske militæret fortsetter å gjennomføre strukturelle reformer samtidig som de støtter krigen i Ukraina. Russlands konvensjonelle kapasitet skal på lang sikt være forberedelser til en potensiell fremtidig storskala konflikt med Nato.»

Krigen har pågått for fullt etter at Russland gikk til fullskalainvasjon av Ukraina 24. februar 2022.  Putin understreket i sin tale til føderasjonsrådet 29. februar viktigheten av å utvikle den russiske økonomien og militære kapasiteten.  I analysen mener ISW at Russland ikke ser ut til å stå overfor en overhengende finanskrise. Økte militærutgifter har vært den viktigste endringen i russisk budsjettpolitikk.  Flere statsledere i Nato har advart mot Russlands mulige planer om opptrapping av krigen. Ukraina-krigen har utløst den dypeste krisen i Moskvas forhold til Vesten siden Cubakrisen i 1962. ISW viser til Polens president Andrzej Dudas intervju med den amerikanske TV-kanalen CNBC. Duda mener at Putin intensiverer innsatsen for å styrke Russlands krigsøkonomi.  – Hensikten er at Russland skal kunne angripe Nato allerede i 2026 eller 2027, sier Duda, med henvisning til uspesifisert tysk forskning. Danmarks forsvarsminister Troels Lund Poulsen uttalte 9. februar at ny etterretning indikerer at Russland vil forsøke å angripe et NATO-land innen tre til fem år.  Reformer skal øke Russlands kampevne  Den russiske forsvarsministeren Sergej Sjojgu talte til styret i det russiske forsvarsdepartementet 20. mars. Der skisserte Shoigu reformer som ISW mener skal øke Russlands kampevne på sikt. Og som vil forberede Russland på en potensiell konvensjonell krig med Nato – og ikke bare som en del av krigen mot Ukraina.  Shoigu hevdet at det russiske militæret planlegger å danne 14 divisjoner og 16 brigader innen utgangen av 2024.  ISW mener at Russland i dag mangler mannskap, militær infrastruktur og treningskapasitet på hærnivå. Men tenketanken skriver reformene er mer ment å bygge ut Russlands langsiktige militære kapasiteter vis-à-vis Nato. Pågående personellendringer innen det russiske forsvarsdepartementet skal også være ytterligere indikatorer på Russlands forberedelser til en konflikt på lang sikt, mener ISW. 
Tenketanken ISW mener Russland forbereder seg på en storkrig med Nato.  Analyser fra viser at Russland forbedrer sin militære kapasitet ISW peker blant annet på reformer i det russiske forsvarsdepartementet som tegn på forberedelser til en langsiktig konflikt.